Title: ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดพะเยา เรื่อง ที่ดินสาธารณประโยชน์ในโครงการจัดรูปที่ดินเพื่อพัฒนาพื้นที่จังหวัดพะเยา บริเวณเทศบาลเมืองพะเยาและเทศบาลตำบลท่าวังทอง อำเภอเมืองพะเยา จังหวัดพะเยา

ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดพะเยา
เรื่อง
ที่ดินสาธารณประโยชน์ในโครงการจัดรูปที่ดินเพื่อพัฒนาพื้นที่จังหวัดพะเยา
บริเวณเทศบาลเมืองพะเยาและเทศบาลตำบลท่าวังทอง
อำเภอเมืองพะเยา จังหวัดพะเยา[๑]

ตามที่ได้มีประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดพะเยา
ในราชกิจจานุเบกษา เล่ม ๑๓๑ ตอนพิเศษ ๑๐ ง ลงวันที่ ๑๖ มกราคม ๒๕๕๗
และราชกิจจานุเบกษา เล่ม ๑๓๑ ตอนที่ ๘๙ ง ลงวันที่ ๒๘ สิงหาคม ๒๕๕๗ เรื่อง
การให้ความเห็นชอบโครงการจัดรูปที่ดินเพื่อพัฒนาพื้นที่จังหวัดพะเยา
บริเวณเทศบาลเมืองพะเยาและเทศบาลตำบลท่าวังทอง อำเภอเมืองพะเยา จังหวัดพะเยา นั้น

กรมโยธาธิการและผังเมือง โดย
สำนักงานโยธาธิการและผังเมืองจังหวัดพะเยา ร่วมกับเทศบาลเมืองพะเยา
และเทศบาลตำบลท่าวังทอง
ได้ดำเนินโครงการจัดรูปที่ดินเพื่อพัฒนาพื้นที่จังหวัดพะเยา บริเวณเทศบาลเมืองพะเยาและเทศบาลตำบลท่าวังทอง
อำเภอเมืองพะเยา จังหวัดพะเยามีความจำเป็นต้องเปลี่ยนแปลงที่สาธารณประโยชน์ในโครงการจัดรูปที่ดินเพื่อพัฒนาพื้นที่จังหวัดพะเยาบริเวณเทศบาลเมืองพะเยาและเทศบาลตำบลท่าวังทอง
อำเภอเมืองพะเยา จังหวัดพะเยา

อาศัยอำนาจตามความในมาตรา ๕๕ และมาตรา ๕๖
แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗
คณะกรรมการจัดรูปที่ดินเพื่อพัฒนาพื้นที่ส่วนจังหวัดพะเยาได้พิจารณาและมีมติเห็นชอบการเปลี่ยนแปลงที่ดินสาธารณประโยชน์ในโครงการจัดรูปที่ดินเพื่อพัฒนาพื้นที่จังหวัดพะเยา
เมื่อวันที่ ๘ กันยายน ๒๕๕๗ และคณะกรรมการจัดรูปที่ดินเพื่อพัฒนาพื้นที่ได้มีมติเห็นชอบการเปลี่ยนแปลงที่ดินสาธารณประโยชน์ในโครงการจัดรูปที่ดินเพื่อพัฒนาพื้นที่จังหวัดพะเยาบริเวณเทศบาลเมืองพะเยาและเทศบาลตำบลท่าวังทอง
อำเภอเมืองพะเยา จังหวัดพะเยา เมื่อวันที่ ๒๕ พฤศจิกายน พ.ศ. ๒๕๕๘ ตามแผนผังแนบท้ายประกาศนี้

จึงประกาศมาเพื่อทราบทั่วกัน

ประกาศ ณ วันที่ ๒๖ เมษายน พ.ศ. ๒๕๖๑
ประจญ  ปรัชญ์สกุล
ผู้ว่าราชการจังหวัดพะเยา
ประธานคณะกรรมการจัดรูปที่ดินเพื่อพัฒนาพื้นที่ส่วนจังหวัดพะเยา

[เอกสารแนบท้าย]

๑. แผนผังแสดงที่สาธารณะประโยชน์ในโครงการจัดรูปที่ดินเพื่อการพัฒนาพื้นที่จังหวัดพะเยา
เทศบาลเมืองพะเยา เทศบาลตำบลท่าวังทอง อำเภอเมืองพะเยา จังหวัดพะเยา

(ดูข้อมูลจากภาพกฎหมาย)

พรวิภา/จัดทำ
๒๐ เมษายน ๒๕๖๑

นุสรา/ตรวจ
๒๑ เมษายน ๒๕๖๑

[๑] ราชกิจจานุเบกษา
เล่ม ๑๓๕/ตอนพิเศษ ๑๒๔ ง/หน้า ๓๙/๓๑ พฤษภาคม  ๒๕๖๑